KOMISSION ASETUS (ETY) N:o 1969/86,
annettu 26 päivänä kesäkuuta 1986,
yhteisön edustavilla markkinoilla todettujen täysikasvuisten nautojen hintojen määrittämisestä ja eräiden muiden nautojen hintaselvityksestä yhteisössä annetun asetuksen (ETY) N:o 610/77 muuttamisesta seitsemännentoista kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (), sellaisena kuin se on viimeksi muutettuna asetuksella (ETY) N:o 3768/85 (), ja erityisesti sen 12 artiklan 7 kohdan,
sekä katsoo, että
naudanlihan kaupan pitämisen järjestelmän kehittyminen Luxemburgissa on saanut tämän jäsenvaltion korvaamaan asteittain aikaisemman kansallisen täysikasvuisten nautojen luokittelumenetelmän yhteisön täysikasvuisten nautojen ruhojen luokitteluasteikosta 28 päivänä huhtikuuta 1981 annetussa neuvoston asetuksessa (ETY) N:o 1208/81 () määritellyllä yhteisön ruhojen luokitteluasteikoilla; tämän vuoksi täysikasvuisten nautojen markkinahintaselvityksen olisi perustuttava mainittuun asteikkoon,
näissä olosuhteissa olisi mukautettava komission asetuksen (ETY) N:o 610/77 (), sellaisena kun se on viimeksi muutettuna asetuksella (ETY) N:o 3815/85 (), liitettä II, ja,
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 610/77 liitteen II H kohta tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä kesäkuuta 1986.